Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 359

1. Ejtőernyős oktató szakszolgálati engedély 1.1. Ejtőernyős oktató szakszolgálati engedély megszerzésének és hosszabbításának feltételei: 1.1.1. Életkor: betöltött 22. életév. 1.1.2. Végzettség: érettségi. 1.1.3. Szakismeret: A pályázónak hatósági vizsgán bizonyítania kell, hogy az engedélyben biztosított jogkörnek megfelelő szinten ismeri: — a vonatkozó szabályokat, — 24 hónapos segédoktatói gyakorlattal rendelkezik. 1.1.4. Tapasztalat: — a pályázónak F.A.I. „E” jogosítással kell rendelkeznie, — a pályázónak igazolnia kell, hogy az utolsó 12 hónapban végrehajtott 50 ejtőernyős ugrást és minimum 5 szakirányú tanfolyamon segédoktatóként részt vett. 1.1.5. Gyakorlati vizsga: — gyakorlati vizsgára a pályázó akkor bocsátható, ha a szakismeretből sikeres vizsgát tett, és az oktatói kiképzést befejezte, — a gyakorlati vizsgát a hatóság végzi. 1.1.6. A gyakorlati vizsga anyaga: Ejtőernyős ugrásszervező, ugrás szolgálatok, oktatói feladatok ellátásából a kijelölt vizsgáztató határozza meg. 1.1.7. Egészségi alkalmasság: Meg kell felelnie a magánpilóta számára előírt egészségi követelményeknek. 1.1.8. Folyamatosság: 1.1.8.1. Ha az ejtőernyőzésben a megszakítás 12 hónapnál nem több. 1.1.8.2. Ha a folyamatosság nincs biztosítva, hatósági vizsgát kell tenni. 1.1.9. Hosszabbítás: Az üzemben tartónak igazolnia kell, hogy az engedélyes a megelőző 24 hónapon belül, az utolsó 12 hónapban minimum 25 ugrást hajtott végre, és 2 szaktanfolyamot vezetett. 1.1.10. Az oktatói szakszolgálati engedély hosszabbításának egyéni elbírálásának feltételei: — A hatóság egyéni elbírálás alapján felmentést adhat annak a pályázónak, aki az utolsó 12 hónapban 50 ugrást és 4 szaktanfolyamot vezetett, amely megfelelően igazolt. — A hatóság egyéni elbírálás alapján ugrásra nem jogosító felmentést adhat annak a pályázónak, aki egészségi alkalmassági vizsgálaton nem felelt meg, de az utolsó 2001/13. szám 12 hónapban legalább 2 szaktanfolyamot vezetett, és minimum 4 alkalommal ugrásszolgálatot látott el, melyet megfelelőképpen igazol. 1.2. Jogosultság: Sikeres vizsga esetén az engedélyes jogosult: — ejtőernyős ugrás és kiképzés szervezésére és irányítására, — ejtőernyős bemutató ugrás szervezésére, — ejtőernyős ugrásszolgálatok ellátására, — a képesítésének megfelelő szakirányú tevékenység ellátására a kiképzési tematikában meghatározottak szerint kereskedelmi, nem kereskedelmi tevékenység keretében.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes